Държавен вестник, бр. 62, 2012 г., стр. 71

БРОЙ  62	
Д Ъ Р Ж А В Е Н  В Е С Т Н И К 	
СТР.  71  
Всички учебни работилници се обзавеждат с 
машини и съоръжения, демонстрационни макети 
и модели, действащи образци на конструкции 
енергийна техника, онагледяващи табла, учебни 
видеофилми, програмни продукти, електронни 
уроци, съобразени с формирането на практически 
умения у обучаваните, мултимедийна техника.
Учебната работилница осигурява работни 
места за всички обучавани и едно работно 
място за учителя, които да са в съответствие 
с изискванията за извършване на монтьорска 
дейност и с методическите изисквания. За ра­
ботно място се счита площта, върху която се 
намират машини, съоръжения и др., необходими 
за конкретната работа.
5.2.1. Учебна работилница по шлосерство
Обзавеждане: работно място с менгеме – за 
всеки обучаван; настолна пробивна машина; 
механична ножовка; шмиргел; ръчна електри­
ческа пробивна машина; набор инструменти за: 
очертаване и измерване; изпиляване, пробиване, 
изсичане, рязане със и без снемане на стружка, 
нарязване на резби, шабероване, райбероване, 
нитачка.
5.2.2. Учебна работилница по общомонтажни 
операции и технически измервания
Обзавеждане: работно място за всеки обуча­
ван – с менгеме; комплект монтажни и шлосерски 
инструменти; специализирани инструменти –  
микрометър, индикатор, вътромер, хлабиномер, 
електронни и ултразвукови измервателни уреди, 
лазерни нивелири и рулетки; клещи за зегерки, 
скоба за изваждане на лагери, преса за набиване, 
динамометричен ключ и др.; ръчна електрическа 
пробивна машина; комплект за изваждане на 
шпилки; хидравличен крик.
5.2.3. Учебна работилница по заваряване
Обзавеждане:
• за електродъгово заваряване: работно място 
(пост) със заваръчен апарат, гъвкави кабели, 
захранващо електрическо табло, заваръчна маса 
с бордови смукател и вентилатор за местна 
вентилация;
• за газо-кислородно заваряване и спояване 
на медни тръби: работно място (газозаваръчен 
пост) със заваръчна маса с бордови смукател 
и вентилатор, стойка за закрепване, заваръчен 
агрегат за ацетилен (аргонов с телоподаващо 
устройство); маркучи и бутилки за кислород, 
горивен газ и аргон, комплект горелки, резачи;
• инструменти: тръборез, тръбоогъвачка, пру­
жина за огъване на медни и пластмасови тръби, 
експандер, конусна дъска, клещи, чукчета за шла­
ка, телена четка, секачи, шлосерски чукове и др.;
• специализирани лични предпазни средства.
Учебната работилница отговаря на норма­
тивните изисквания за вентилация, осветление, 
противопожарна и аварийна безопасност.
5.3. Специализирана учебна база
Обзавеждане на учебна работилница по мон­
таж, обслужване и ремонт на съоръженията от 
топло-, ядрена и хидроенергетика
Работилницата се обзавежда като механична 
работилница на термичните електроцентрали 
(ТЕЦ, АЕЦ и ВЕЦ) на територията (площадката) 
на базова електроцентрала.
В помещението се обособяват:
• работно място (шлосерска маса с тръбно и 
шлосерско менгеме) – за всеки обучаван;
• място за измерване на експозиции с йони­
зационни камери за индивидуален дозиметричен 
контрол и за установяване на радиоактивни за­
мърсявания (за специалност „Ядрена енергетика“).
Обзавеждане на учебната работилница:
• съоръжения, детайли и елементи от: помпи, 
компресори, вентилатори, горелки, ежектори, 
филтри, топлообменни апарати; парна/водна тур­
бина, парогенератор, кондензатор; фотоволтаици, 
слънчеви колектори, тръбопроводна арматура за 
ниско и високо налягане и др.;
• инструменти: шлосерски, електротехнически 
и специализирани монтьорски; шаблони; уреди 
и инструменти за технически измервания;
• технически средства за измерване, автома­
тично управление и контрол на топлинни про­
цеси: налягане, температура, разход, пропуски и 
концентрация на газове, шум, ниво, радиация;
• специални приспособления и инструменти 
за топло- и ядрената енергетика: универсална 
траверса, контейнер за шпилки, тави, метални 
палети, сапани, паяци, шегели и болтове с халка, 
динамометрични ключове, пневматични гайко­
верти, приспособления с индикаторни часовници, 
хидрозатвори, дозиметри, радиометри;
• монтажно скеле и стълби, лични предпазни 
средства.
Обзавеждане на учебна работилница по мон­
таж, обслужване и ремонт на съоръженията от 
газова техника:
• газови уреди за: готвене, местно локално 
отопление, подгряване на вода за битови нужди 
и отопление;
• съоръжения, детайли и макети от: газови 
уреди, сградни и промишлени газови инсталации, 
газорегулаторен пункт, спирателна, регулираща 
и предпазна арматура, газозамерно табло, го­
ривна техника;
• агрегат за челно заваряване с топъл елемент 
и/или заваряване чрез електросъпротивителни 
фитинги за полиетиленови тръби и необходимите 
приспособления;
• инструменти за: рязане и огъване на тръ­
би, нарязване на тръбни резби, студена пресова 
сглобка, пробиване на отвори и издълбаване на 
канали в строителни конструкции, електротехни­
чески дейности, строителни и зидаро-мазачески 
дейности, изпълнение на шлосерски и монтаж­
но-демонтажни операции;
• технически средства за измерване и контрол 
на налягане, температура, разход, пропуски и 
концентрация на газове;
• монтажно скеле и стълби; лични предпазни 
средства;
• инсталация и депо за захранване с втечнени 
въглеводородни газове.
В учебната работилница по монтаж, об­
служване и ремонт на съоръженията от газова 
техника се предвижда изграждане на система за 
аварийна вентилация, система за сигнализация 
при обгазяване, за да се изпълнят специфичните 
изисквания за пожарна и аварийна безопасност.